దివ్యా దత్తా
1994లో ఇష్క్ మే జీనా ఇష్క్ మే మర్నా సినిమాతో బాలీవుడ్ లో తెరంగేట్రం చేశారు దివ్య. 1995లో సురక్ష సినిమాలో బిందియా పాత్రలో సహాయ నటిగా నటించారు. ఈ సినిమా మంచి విజయాన్నే నమోదు చేసుకుంది. ఓవర్ సీస్ లో ముఖ్యంగా నార్వే, స్వీడన్ దేశాల్లో మంచి వసూళ్ళు సాధించిందీ చిత్రం. అదే సంవత్సరంలో సల్మాన్ ఖాన్ సరసన వీర్గటి సినిమాలో నటించారు. ఈ సినిమా ఫ్లాప్ అయింది.
దియా మిర్జా
దియా మిర్జా కాలేజీలో ఉన్నప్పుడు మీడియా సంస్థలో మార్కెటింగ్ ఎగ్జిక్యూటివ్ గా చేరారు. అదే సమయంలో ప్రచార, టి.వి వాణిజ్య సంస్థల లలో "లిప్టన్","ఇమామి" మరికొన్ని యడ్స్ లో నటించారు. ఆమె 2000 లో "మిస్ ఆసియా పసిఫిక్" అవార్డును పొందారు. ఆ తర్వాత ఆమె వివిధ సినిమాలలో "డమ్" (2003), దీవానపన్, తుమ్‌కోనా భూల్ పాయెగా, తుమ్‌సా నాహిన్ దేఖా - ఎ లవ్ స్టోరీ, పరినీత, దస్, లగె రహో మున్నాభాయి మొదలగు వాటిలో నటించారు. ఆమె నటిగా గుర్తింపు పొందలేకపోయారు. కానీ సమాజ సేవకురాలిగా అధిక గుర్తింపు పొందారు. ఆమెకు ఇంటర్నేషనల్ ఇండియన్ ఫిల్ం అకాడామీ 2012 గ్రీన్ అవార్డు ఆమె చేసిన హరిత పరిసరాలకోసం సేవలకు గాను లభించింది. ఆమె "భ్రూణ హత్యలు", "హెచ్.ఐ.వి", వంటి ప్రజలను జాగృతిపరచే కార్యక్రమాలలో పాల్గొన్నారు. ఆమె నర్మదా బచాత్ అందోలన్ లోకూడా పాల్గొన్నారు. ఆమె "హిందూస్థాన్ టైమ్స్" మరియు ఇతర ప్రచురణ సంస్థలలో అనేక ఆర్టికల్స్ ను వ్రాసారు.